Pianeta

Secunnu la difinizzioni clàssica, un pianeta è nu corpu cilesti ca, taliatu dâ Terra, si movi rispettu all'àutri stiddi chi apparintimenti rèstunu fissi ntô celu. La difinizzioni cumprenni perciò li pianeti visìbbili chi furrìenu turnu turnu ô suli, e in èbbica muderna s'hannu jiunchiutu Uranu e Nettunu. Plutoni visìbbili sulu cûn telescopiu e pi loncu tempu cunsidiratu pianeta è oi cunsidiratu comu nu pianeta nanu. Doppu la rivoluzzioni cupirnicana, la Terra fu cunsidirata comu nu pianeta comu l'àutri. La lista dê pianeti chi ornitunu tornu tornu ô suli è, in òrdini di distanza dû suli:

 Mercuriu
 Veniri
 Terra
 Marti
 Giovi
 Saturnu
 Uranu
 Nettunu

e formunu li pianeti dû sistema sulari. Comu la storia di la classificazzioni di Plutoni ammustra,
la storia di l'astronumia è china di episodi unni certi corpi hannu statu difficilmenti classificati. Accussì, quannu Giuseppi Piazzi scupriu nu corpu cilesti chi si muvia ntô cielu, la sira dû capudannu dô 1801, a primu acchittu si pinsò a nu pianeta novu. Cô tempu si scupriu ca lu pianeta novu, chi fu chiamatu Cèriri, era lu primu corpu cilesti di na nova catigoria di corpi cilesti, assimilabbili a pianeti, ma cchiù nichi: l'astiroidi.

N'autra rivoluzzioni di la storia di la definizzioni dî pianeti successi ricentimenti.
A fini dô vintesimu seculu dui astronomi svizziri, Mayor e Didier Quelot, scuprierru autri pianeti, chi però nun si muovunu turnu turnu o suli, ma furrienu turnu turnu a autri stiddi. Scuprierru lu primu pianeta extrasolari. Lu nùmmuru di pianeti extrasolari aumenta rigularmenti, e li strummenta di ossirvazzioni pirmettunu oi di ndividuari pianeti sempri cchiù luntani e sempri cchiù nichi.

Catigurìa:Corpi cilesti
Catigurìa:Sistema sulari